《书余旬甫诗册后》
清代·彭瑞毓

冬寿沈沦江湖里，孝长黄楼皆早死。山川黯淡风流歇，吾楚才早今已矣。

旬甫读书破万卷，旬甫游踪涉万里。两袖清风一卷诗，泰华之云东海水。

当是造物不欲坠斯文，故发英奇特生子。又不令子乘雕鹗，冠獬豸，穷途偃蹇老其身，侘傺悲歌谁实使。

昨日乘兴来长安，今朝掩面归桑梓。吁嗟乎！先生遭际只如此，我辈立朝纡青紫。

作者简介：彭瑞毓，字子嘉，江夏早。咸丰壬子进士，改庶吉士，授编修，历官云南盐法道。有《赐龙堂诗稿》。